b"\n_START_ARTICLE_\nEstaci\xc3\xb3 de Portbou\n_START_SECTION_\nL'edifici de viatgers\n_START_PARAGRAPH_\nL'antiga estaci\xc3\xb3 de la l\xc3\xadnia de Girona va entrar en servei l'any 1878 quan va entrar en servei el tram constru\xc3\xaft per la Companyia dels Ferrocarrils de Tarragona a Barcelona i Fran\xc3\xa7a (TBF) entre Figueres i Portbou. Posteriorment el 1929 se substitu\xc3\xad per l'actual constru\xc3\xafda per la Companyia dels Ferrocarrils de Madrid a Saragossa i a Alacant._NEWLINE_Destaca la gran marquesina de ferro i vidre que cobreix les andanes, constru\xc3\xafda pels tallers de Joan Torras i Guardiola. Torras era conegut com l'Eiffel catal\xc3\xa0 pel seu domini de les estructures de ferro i grans obres d'enginyeria com els mercats de Lleida, Tortosa i la Torre d'Aig\xc3\xbces del Tibidabo, a Barcelona. Una de les primeres obres que van sortir d'aquells tallers va ser el pont de vianants de Sant Agust\xc3\xad a Girona. \xc3\x89s l'\xc3\xbaltima estaci\xc3\xb3 que es troba a l'Estat Espanyol de la l\xc3\xadnia regional R11 (Barcelona-Cervera de la Marenda), ja que la seg\xc3\xbcent, Cervera de la Marenda, es troba a la Catalunya del Nord (Estat franc\xc3\xa8s).\n_START_SECTION_\nCanviador d'ample\n_START_PARAGRAPH_\nA l'estaci\xc3\xb3 de Portbou hi ha un canviador d'ample  ib\xc3\xa8ric a internacional i a l'inrev\xc3\xa9s (sistema Talgo)."